Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1792

7. A minta tárolása 7.1. A mintát a vizsgálat helyén kell tárolni. 7.2. Amennyiben a növényegészségügyi vizsgálat szerint a minta fertőzéstől mentes, és ennek következtében nem kerül sor a küldemény felhasználását korlátozó hatósági intézkedésre, a mintát 3 hónapig kell megőrizni. 7.3. Amennyiben a növényegészségügyi vizsgálat szerint a minta fertőzött, és ennek következtében a szállítmány felhasználását korlátozzák, a mintát a zárlati vagy Magyarországon addig még nem észlelt károsító jelenlétének megállapításakor 5 évig, egyéb esetekben 3 hónapig kell megőrizni. 7.4. A Központi Szolgálat által meghatározott esetekben elegendő a fertőzés tényét igazoló, a károsító különböző fejlődési alakját tartalmazó ellenőrző minta vagy preparátum megőrzése. 7.5. A mintát a megőrzésre előírt időtartam lejárta után a Központi Szolgálat által meghatározott módon kell megsemmisíteni. 2001/6. szám

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes